Ko se je Vézina vrnil v pripravljalni kamp v Montrealu pred sezono &lt;a href="NHL%201925/26"&gt;1925/26&lt;/a&gt;, je bil vidno obolel, četudi ni o tem rekel niti besede. Do prve tekme v sezoni, 28. novembra proti moštvu Pittsburgh Pirates, je izgubil skoraj 16 kg. Na dan tekme so mu tudi izmerili telesno temperaturo, ki je znašala 38,8 °C. Kljub temu je Vézina zadrsal na led in odigral prvo tretjino, v kateri je ohranil mrežo nedotaknjeno. Med odmorom je pričel bruhati kri in se nato vrnil na led za drugo tretjino. Zatem se je zgrudil v vratarjevem prostoru in tekmo zapustil. Zamenjal ga je Alphonse Lacroix, ki je predtem branil barve ameriške reprezentance na Zimskih olimpijskih igrah 1924.